
CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A  NR. 7






    din 26 ianuarie 2012

privind prelungirea  unor contracte de închiriere

Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de prelungire a unor contracte de închiriere;

Având în vedere cererile adresate Primăriei Municipiului Sighişoara de către beneficiarii unor contracte de închiriere, având ca obiect un spaţiu cu altă destinaţie decât locuinţă – sediu de partid, teren cu destinaţia de curte sau destinaţie agricolă, respectiv terenuri ocupate de construcţii - garaje, ale căror termene au expirat la data de 31.12.2011, respectiv 10.01.2012 sau vor expira la data de 31.01.2012, respectiv 03.02.2012;

Având în vedere clauza din contractele de închiriere, al căror termen a expirat la data de 31.12.2011, respectiv 10.01.2012 sau vor expira la data de 31.01.2012, respectiv 03.02.2012, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001 republicată, cu modificările şi completările  ulterioare şi al Legii nr. 247/2005;

Având în vedere prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat;
Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin prelungirea contractelor de închiriere se aduc venituri suplimentare la bugetul local;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului,  prin care se propune aprobarea prelungirii contractelor de închiriere,  îndeplinindu-se prevederile legale;

Având în vedere avizele favorabile ale Comisiei pentru studii şi prognoze economico-sociale, buget; Comisiei pentru organizare şi dezvoltare urbanistică; Comisiei pentru comerţ, Comisiei pentru activităţi ştiinţifice, învăţământ, sănătate, cultură şi protecţie socială, cât şi  al Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;

În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b’’ şi 123 (1) din Legea nr. 215/2001, Legea Administraţiei Publice Locale, republicată, cu modificările şi completările ulterioare;
H O T Ă R Ă Ş T E:
Art.1. Se aprobă prelungirea contractului de închiriere nr. 314/2008, încheiat cu Partidul Democrat Liberal – Filiala Sighişoara, având ca obiect spaţiul cu altă destinaţie decât locuinţă - sediu de partid, situat în Municipiul Sighişoara, str. Hermann Oberth, nr. 22, în suprafaţă totală de 30 mp., a cărui termen a expirat la data de 31.12.2011.

Chiria este cea stabilită prin contractul de inchiriere şi va fi indexată cu indicele de inflaţie semstrial.

Perioada pentru care se aprobă prelungirea contractului de închiriere este de 3 (trei) ani.

Prelungirea contractului de închiriere se va face prin act adiţional.
Art.2. Se aprobă prelungirea contractului de închiriere nr. 241/1998, asa cum a fost modificat şi completat prin actele aditionale nr. 1 - 13, încheiat cu S.C. Siceram S.A., având ca obiect terenul agricol şi curte, situat în în Municipiul Sighişoara, str. Viilor, nr. 123, în suprafaţă de 124.383,00 mp., a cărui termen a expirat la data de 31.12.2011.

Chiria este cea stabilită prin contractul de inchiriere şi va fi indexată cu indicele de inflaţie semestrial.

Perioada pentru care se aprobă prelungirea contractului de închiriere este de 1 (un) an.

Prelungirea contractului de închiriere se va face prin act adiţional.
 Art.3. Se aprobă prelungirea contractelor de închiriere având ca obiect terenurile ocupate de construcţii – garaje, al căror termen a expirat la data de 10.01.2012 sau expiră la data de 31.01.2012, respectiv 03.02.2012, conform tabelului nominal - anexa nr. 1 la prezenta.
Începând cu data prelungirii, chiria va fi de minim 10,00 lei/mp./an, stabilită în baza art. 2 din anexa nr. 8 la Hotărârea Consiliului Local nr. 89/26.05.2011 şi se va indexa cu indicele de inflaţie anual.
Perioada pentru care se aprobă prelungirea contractelor de închiriere este de 5 (cinci) ani.

Modificarea şi completarea contractelor de închiriere se va face prin act adiţional.
Art.4. Primarul municipiului, Direcţia Administrarea Patrimoniului, Direcţia Economică şi Arhitectul Şef  se încredinţează cu ducerea la îndeplinire a prezentei.


PRESEDINTE DE SEDINTA, 






Savu Sorin-Virgil










Contrasemneaza:






             


p.Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia ad-rea patrimoniului ;

1 ex. Direcţia economică;

1 ex. Arhitect şef

10 ex.CB/FM

